[{"text_idx": "#000003", "text": "Unue, c\u0302ar Internacia Komerca kaj Ekonomia Federacio (IKEF), kie mi estas la estrano, estas la nura vigla Esperanta fakgrupo gvidata de aziano inter la grupaj membroj de UEA. Tamen, tio estas ne nur mia kontribuo. La grupo estas vigla c\u0302efe pro la fakto, ke la malneta enlanda produkto de Azio okupas la unuan lokon en la mondo."}, {"text_idx": "#000004", "text": "Due, dum la pandemio, mi kontinue okazigas retajn Esperanto-kursojn. G\u0302is nun jam estis okazigitaj pli ol 148 tiaj kursoj. Partoprenis en la kursoj pli ol 6 000 homoj. Estas invititaj al la kursoj Esperantaj fakuloj el diversaj landoj. Tiaj retaj kursoj helpas disvastig\u0302on de Esperanto en C\u0302inio kaj altigas la lingvan nivelon de c\u0302inaj esperantistoj. Tio estas bonvenigataj."}, {"text_idx": "#000005", "text": "Pliaj informoj pri C\u0302ielismo Wang Tianyi"}, {"text_idx": "#000006", "text": "C\u0302ielismo Wang Tianyi eklernis Esperanton en 1979 kaj elstaras en negocado per Esperanto. Frue en la 1980-aj jaroj, li enkondukis al C\u0302inio tiamajn avangardajn teknologiojn por bredi testudon kaj tilapion helpe de japana esperantisto, membro de Instituto de Akvoproduktoj en Kumamoto, Japanio. Kaj poste li disvastigis tiujn teknologiojn en Chang'an-distrikto de Xi'an-urbo. En la 1990-aj jaroj, li komencis fari internaciajn negocadojn pere de Esperanto. Li eksportis fajraj\u0302on de Liuyang-urbo, elektronikajn ekipaj\u0302ojn de Guangdong-provinco, s\u0302talan fadenon de Tianjin-municipo, vitron de Hebei-provinco, superbazaran provizon de Yiwu-urbo, POS-mas\u0302inon de Shenzhen-urbo ktp. Malgrau\u0306 multaj obstakloj kaj malfacilaj\u0302oj, dum la lastaj dekoj da jaroj li havis negocadon kun esperantistaj komercistoj en Okcidenta Eu\u0306ropo, Orienta Eu\u0306ropo, okcidenta Azio, Meza Azio, Sud-Ameriko kaj Afriko."}]